CELEX: 62010CA0405
Language: el
Date: 2011-11-10 00:00:00
Title: Υπόθεση C-405/10: Απόφαση του Δικαστηρίου (τέταρτο τμήμα) της 10ης Νοεμβρίου 2011 [αίτηση του Amtsgericht Bruchsal (Γερμανία) για την έκδοση προδικαστικής αποφάσεως] — Ποινική δίκη κατά QB (*) [Προστασία του περιβάλλοντος — Κανονισμοί (ΕΚ) 1013/2006 και 1418/2007 — Έλεγχος των μεταφορών αποβλήτων — Απαγόρευση εξαγωγής αναλωμένων καταλυτών προς τον Λίβανο]

28.1.2012   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 25/14
               
            
         Απόφαση του Δικαστηρίου (τέταρτο τμήμα) της 10ης Νοεμβρίου 2011 [αίτηση του Amtsgericht Bruchsal (Γερμανία) για την έκδοση προδικαστικής αποφάσεως] — Ποινική δίκη κατά  QB (*1)
         
         (Υπόθεση C-405/10) (1)
         
         (Προστασία του περιβάλλοντος - Κανονισμοί (ΕΚ) 1013/2006 και 1418/2007 - Έλεγχος των μεταφορών αποβλήτων - Απαγόρευση εξαγωγής αναλωμένων καταλυτών προς τον Λίβανο)
         (2012/C 25/22)
         Γλώσσα διαδικασίας: η γερμανική
         
            Αιτούν δικαστήριο
         
         Amtsgericht Bruchsal
         
            Ποινική δίκη ενώπιον του αιτούντος δικαστηρίου κατά
         
          QB (*1)
         
         
            Αντικείμενο
         
         Αίτηση εκδόσεως προδικαστικής αποφάσεως — Amtsgericht Bruchsal — Ερμηνεία του άρθρου 37 του κανονισμού (ΕΚ) 1013/2006 του Ευρωπαϊκού Κοινοβουλίου και του Συμβουλίου, της 14ης Ιουνίου 2006, για τις μεταφορές αποβλήτων (EE L 190, σ. 1), καθώς και του κανονισμού (ΕΚ) 1418/2007 της Επιτροπής, της 29ης Νοεμβρίου 2007, σχετικά με την εξαγωγή για αξιοποίηση ορισμένων αποβλήτων, που περιέχονται στο παράρτημα III ή IIIA του κανονισμού (ΕΚ) 1013/2006 του Ευρωπαϊκού Κοινοβουλίου και του Συμβουλίου, προς ορισμένες χώρες στις οποίες δεν εφαρμόζεται η απόφαση του ΟΟΣΑ για τον έλεγχο των διασυνοριακών διακινήσεων αποβλήτων (EE L 316, σ. 6) — Απαγόρευση εξαγωγής αποβλήτων που υπάγονται στον κωδικό B1120 (καταλύτες) προς τον Λίβανο
         
            Διατακτικό
         
         Οι συνδυασμένες διατάξεις των άρθρων 36, παράγραφος 1, στοιχείο στ', και 37 του κανονισμού (ΕΚ) 1013/2006 του Ευρωπαϊκού Κοινοβουλίου και του Συμβουλίου, της 14ης Ιουνίου 2006, για τις μεταφορές αποβλήτων, και του κανονισμού (ΕΚ) 1418/2007 της Επιτροπής, της 29ης Νοεμβρίου 2007, σχετικά με την εξαγωγή για αξιοποίηση ορισμένων αποβλήτων που περιέχονται στο παράρτημα ΙΙΙ ή ΙΙΙ Α του κανονισμού (ΕΚ) 1013/2006 προς ορισμένες χώρες στις οποίες δεν εφαρμόζεται η απόφαση του ΟΟΣΑ για τον έλεγχο των διασυνοριακών διακινήσεων αποβλήτων, όπως τροποποιήθηκε από τον κανονισμό (ΕΚ) 740/2008 της Επιτροπής, της 29ης Ιουλίου 2008, έχουν την έννοια ότι η εξαγωγή από την Ευρωπαϊκή Ένωση προς τον Λίβανο αποβλήτων που προορίζονται για αξιοποίηση και υπάγονται στον κωδικό B1120 που περιλαμβάνεται στον κατάλογο B του τμήματος 1 του παραρτήματος V του κανονισμού 1013/2006 απαγορεύεται.
         
            (*1)  Πληροφορίες που διεγράφησαν ή αντικαταστάθηκαν στο πλαίσιο της προστασίας των δεδομένων προσωπικού χαρακτήρα και/ή εμπιστευτικότητας.
         
            (1)  ΕΕ C 288 της 23.10.2010.